Προωθώντας το νοητικό δυναμικό των παιδιών σχολικής ηλικίας, μέσω της εφαρμογής του προγράμματος “Άσκησης σκέψης ΙΙ” του K.J. Klauer
Creators: name: Ευκαρπίδης, Πολυχρόνιος Δημητρίου
Publisher: name: Aristotle University of Thessaloniki
Year: 2019
Subjects: επαγωγικός τρόπος σκέψης
νοητικές διεργασίες
inductive reasoning
educational programs
cognitive processes

description: Μεταξύ των διδακτικών προτάσεων που αφορούν το σύνολο των μαθημάτων του αναλυτικού προγράμματος στο δημοτικό σχολείο, συγκαταλέγεται και το κίνημα της κριτικής σκέψης. Στο κίνημα αυτό ανήκει το παρόν πρόγραμμα εξάσκησης και προώθησης του νοητικού δυναμικού των παιδιών σχολικής ηλικίας, του προγράμματος «Άσκηση Σκέψης ΙΙ» του K.J. Klauer. Η καλύτερη γνώση για τη λειτουργία του νου και τη φύση της σκέψης που υπάρχει σήμερα, σε σχέση με το παρελθόν, επιτρέπει στο σχολείο να οργανώνει αποτελεσματικότερα τη διδακτική του πράξη και να συμβάλει ουσιαστικά στην ανάπτυξη της κριτικής σκέψης των μαθητών. Η θεωρία της προδιαγεγραμμένης πορείας σε συνδυασμό με την εξάσκηση παραδειγματικών δομών επαγωγικής σκέψης αποδείχθηκε ότι μπορεί να συνεισφέρει στην εκπαίδευση, ιδιαίτερα μάλιστα στις διαδικασίες μάθησης και σκέψης. Η ερευνητική μας υπόθεση ήταν ότι ο Δείκτης Επαγωγικής Σκέψης (Δ.ΕΠ.ΣΚ.) αυξάνει και παραμένει υψηλός μετά την εφαρμογή του ειδικού προγράμματος εξάσκησης της επαγωγικής σκέψης «Denktraining für Kinder II» του K.J. Klauer. Στην έρευνα συμμετείχαν δεκαπέντε μαθητές και μαθήτριες ηλικίας 9 έως 11 ετών, ενώ η ομάδα ελέγχου αποτελούνταν από δέκα μαθητές της ίδιας ηλικίας. Το πλάνο εργασίας περιελάμβανε: α) πρώτη μέτρηση του Δ.ΕΠ. ΣΚ, β) κατευθυνόμενη εκπαιδευτική παρέμβαση με το πακέτο «Denktraining für Kinder II» του K.J. Klauer, γ) δεύτερη μέτρηση του Δ.ΕΠ. ΣΚ. και δ) τρίτη μέτρηση των συμμετεχόντων μετά από χρονικό διάστημα 10 μηνών. Οι μετρήσεις του Δ.ΕΠ.ΣΚ. έγινε με εργαλείο το Culture Faire Test (CFT-2). Από τα αποτελέσματα της έρευνας φάνηκε ότι είναι δυνατή η εκπαίδευση των παιδιών σε επίπεδο διεργασιών, ότι τα παιδιά μπορούν να διδαχθούν τον επαγωγικό τρόπο σκέψης και ότι μπορούν να χρησιμοποιούν την αποκτηθείσα γνώση διαδικασίας για νέα μάθηση
description: Among the syllabus suggestions for the whole curriculum in elementary schools lays the Critical Thinking movement. This movement contains the program of practicing and promoting the intellectual potential of school children, part of K.J. Klauer's “Thinking Exercise II”. The modern, better understanding of the functions of the mind and the nature of thinking allows the school to more effectively organize its teaching and contribute substantially to the development of students' critical thinking. The theory of the prescribed course, combined with the practice of exemplary inductive thinking, has proved to be a significant contribution to education, especially to learning and thinking processes. Our research hypothesis was that the Inductive Reasoning Index (IRI) increased and remained high after the implementation of K.J. Klauer's inductive reasoning program "Denktraining für Kinder II". Fifteen students aged 9 to 11 participated in the study, while the control group consisted of ten pupils of the same age. The planning of the experiment included: a) a first IRI measurement, b) a directed educational intervention with K.J. Klauer's "Denktraining für Kinder II" package, c) a second measurement of the IRI and (d) a third measurement of the participants' IRI after a period of 10 months. IRI measurements were performed using the Culture Faire Test (CFT-2). The results of the research showed that it is possible to teach students at the process level, that pupils can be taught the inductive way of reasoning, and that they can use this acquired reasoning process in order to expand their learning